1. ΒΑΣΙΛΙΚΟΝ ΔΙΑΤΑΓΜΑ της 9 Απρ./15 Μαΐου 1836 Περί της εκτελέσεως του σχεδίου της πόλεως Αθηνών. Επιθυμούντες να εξομαλύνωμεν τας δυσκολίας, όσας αι αρχαί απαντώσι περί την εκτέλεσιν του σχεδίου της πόλεως Αθηνών, και να συμβιβάσωμεν τας μεταξύ των ιδιοκτητών περί των οικοπέδων αυτών αναφυομένας διαφιλονεικήσεις επί τη προτάσει της Ημετέρας επί των Εσωτερικών γραμματείας, απεφασίσαμεν και διατάσσομεν. Άρθρ.1.-(Κατηργήθη δια του άρθρ. 142 Γ.Ο.Κ.). Άρθρ.8-11.(Κατηργήθησαν δια του άρθρ. 142 Γ .Ο.Κ.). Άρθρ.12.-Εις την Ημετέραν επί των Εσωτερικών γραμματείαν της επικρατείας ανατίθεται η εκτέλεσις και δημοσίευσις της παρούσης αποφάσεως. Άρθρ.13.-Τα εις το αρθρ. 3 αναφερθέντα τεμάχια γης παύουν από του να θεωρώνται τοιαύτα, ευθύς αφού ο ιδιοκτήτης έδωκεν εις το εμβαδόν αυτού την προσδιορισθείσαν έκτασιν εις το άρθρ. 3 και 14 .  εις εναντίαν περίστασιν παραχωρούνται κατ’ εκτίμησιν δια πραγματογνωμόνων εις εκείνον τον γείτονα ιδιοκτήτην γης, τον οποίον ο αρχιτέκτων της πόλεως νομίζει ότι έχει το δικαίωμα ως προς τούτο .  εάν επί των τεμαχίων τούτων είναι ωκοδομημένα εργαστήρια, ταύτα εκτιμώνται χωριστά. Άρθρ.14.-Εις τας οδούς της παλαιάς πόλεως, εξαιρουμένων εκείνων των οδών αι οποίαι αναφέρονται εις το άρθρ. 3 δεν έχει την άδειαν πλέον κανείς να οικοδομήση, όστις δεν έχει τουλάχιστον 100 τετραγωνικάς πήχεις γήπεδον. Άρθρ.15.-Εις τας πρωτίστας οδούς της παλαιάς πόλεως και εις όλας τας οδούς της νέας πόλεως το πρόσωπον μιας οικίας δεν συγχωρείται να ήναι ολιγώτερον από 8 πήχεις το μήκος, το δε βάθος της οικίας πρέπει να ήναι τουλάχιστον 10 πήχεις. Άρθρ.16.-Εις την μεταρρύθμισιν των εις το άρθρ. 5 σημειωθέντων συνόρων δεν γίνεται ως εκ της θέσεως των παραχωρηθέντων ή ληφθέντων τεμαχίων γηπέδων ουδεμία διαφορά εις την αξίαν των, ευθύς αφού το μέγιστον βάθος αυτών είναι ολιγώτερον από 10 πήχεις .  εάν ήναι περισσότερον, η διαφορά της τιμής ανάγεται εις το περιπλέον των δέκα πήχεων. Άρθρ.17-21.(Κατηργήθησαν δια του άρθρ. 142 Γ .Ο.Κ.). Περί των αποζημιώσεων Άρθρ.22-27.(Αφεώρων την εκτίμησιν των απαλλοτριουμένων προς διάνοιξιν οδών, πλατειών κ.λπ. γηπέδων και την σχετικήν αποζημίωσιν. Ήδη ισχύουσι τα άρθρ. 30 και επ. Ν.Δ. 17 Ιουλ. 1923 περί σχεδίου πόλεων. 23 Δα.3). Τα άρθρ. 13-27 προσετέθησαν δια του Β.Δ. 12 Νοεμ./31 Δεκ. 1836. Άρθρ.2.-Οσάκις η γραμμή τέμνει εν ή πολλά οικόπεδα εις τρόπον, ώστε οι πλάγιοι τοίχοι ή  τα μεσότοιχα λαμβάνουσιν εκ τούτου πλαγίαν θέσιν, σχηματίζοντα αμβλείας ή οξείας γωνίας, υποχρεούνται αι οικοδεσπόται να μεταρρυθμίζουν τα σύνορα των οικοπέδων των, ώστε αι πλευραί των οικιών να έχουν θέσιν ορθογώνιον. Η διάταξις αύτη θέλει προ πάντων τηρηθή εις τας οικοδομάς των τριών πρωτίστων οδών της παλαιάς, και όλων των της νέας πόλεως. Οσάκις ιδιώτης ζητεί από τας διοικητικάς αρχάς οικοδομής άδειαν, θέλει αναφέρει πάντοτε εις την αίτησίν του, αν συνεννοήθη ήδη με τους γείτονάς του περί της μεταρρυθμίσεως των συνόρων, ή όχι .  και εις μεν την πρώτην περίπτωσιν, ο την εκτέλεσιν του σχεδίου της πόλεως επιφορτισμένος μηχανικός θέλει μεταβαίνει επιτοπίως, δια να πληροφορηθή περί του πράγματος, εις δε την δευτέραν θέλει αποφασίζει αυτός την εις το παρόν άρθρον οριζομένην μεταρρύθμισιν. Εκάστη οικοδομή γενομένη εναντίον του όρου τούτου θέλει κατεδαφίζεται δι’ εξόδων του ιδιοκτήτου. Άρθρ.3.-Όστις θέλει οικοδομήση επί μιας των τριών πρωτίστων οδών της παλαιάς πόλεως, και εφ’ όλων των οδών και πλατειών της νέας πόλεως, πρέπει να έχη οικόπεδον διακοσίων τετραγωνικών πήχεων εμβαδού τουλάχιστον. Κάθε μικρότερον οικόπεδον, οποιονδήποτε σχήμα και αν έχη, ανήκει εις την κλάσιν των τεμαχίων, θεωρείται ως δημοτική ιδιοκτησία και διατίθεται κατά τους περί των τοιούτων τεμαχίων ορισμούς του 6 άρθρου του Ημετέρου διατάγματος από 30 Ιαν. (11 Φεβρ.)1834. Άρθρ.4.-Η μεταρρύθμισις των συνόρων των οικοπέδων εκάστης οδού πρέπει να γίνεται εις τρόπον, ώστε έκαστος οικοδεσπότης των επ’ αυτής κειμένων οικιών να λαμβάνη ανάλογον μέρος προσώπου. Εις περίπτωσιν παραπόνων από μέρους τινός των ιδιοκτητών, ο παρά τω γραφείω της δημοσίου οικονομίας εις την επί των Εσωτερικών γραμματείαν πρωταρχιτέκτων θέλει λαμβάνει γνώσιν αυτών, και αναφέρει εις την ιδίαν γραμματείαν, ήτις θέλει αποφασίζει ανεκκλήτως. Σελ. 471 Σχέδιο Πόλεως Αθηνών Πειραιώς 23.Ε.α.1 Άρθρ.5.-Αν κατά την μεταρρύθμισιν των συνόρων εις των ιδιοκτητών κερδίζει τόπον προς ζημίαν του γείτονός του, θέλει αποζημιώσει αυτόν κατ’ απόφασιν διαιτητικής επιτροπής. Επί του αντικειμένου των άρθρ. 2-5, βλ. ήδη άρθρ. 42 και επ. Ν.Δ. 17 Ιουλ. 1925 περί σχεδίων πόλεων (23.Δα.3). ΄Αρθρ.6.-Κατά τας οδούς της Αθηνάς, του Αιόλου, του Ερμού, του Πειραιώς, της μακράς Στοάς και του Σταδίου, και εις τας Πλατείας του Όθωνος και του Λουδοβίκου όλαι αι οικίαι: α.Πρέπει να έχουν εν ισόγειον και εν ανώγειον πάτωμα. β.Θέλουν σχηματίζει σειράν συνεχή και αδιάκοπον .  τα δε σχέδια όλων των εις τας οδούς ταύτας οικοδομουμένων οικιών θέλουν καθυποβάλλεσθαι προηγουμένως εις την εξέτασιν του γεωμέτρου της πόλεως και εις την αναθεώρησιν και έγκρισιν του μηχανικού του νομού. Δια του Β.Δ. 2/17 Αυγ. 1898, η ισχύς του άρθρ. 6 επεξετάθη και επί των οδών: 1)Πατησίων, μέχρι συναντήσεως οδού Αγ. Μελετίου, οικίας Λεβίδου. 2)Γ΄ Σεπτεμβρίου μέχρι συναντήσεως της αυτής οδού Αγ. Μελετίου. 3)Πανεπιστημίου. 4)Αμαλίας, μέχρι στρατιωτ. νοσοκομείου. 5)Κηφισσίας μέχρι οικίας Θών .  και 6)Ηρώδου του Αττικού. Εν συνεχεία η διάταξις αύτη επεξετάθη και επί του υπολοίπου τμήματος της λεωφ. Βασιλίσσης Σοφίας (πρώην Κηφισίας) από της επαύλεως Θών μέχρι του τέρματος του εγκεκριμένου σχεδίου της πόλεως Αθηνών, δια του Π.Δ. 29 Απρ./3 Μαΐου 1933. Δια του Π.Δ. 18 Απρ./30 Ιουν. 1928 απαγορεύεται η ανέγερσις μονορόφων οικοδομών επί της λεωφ. Συγγρού, αι δ’ επ’ αυτής ανεγειρόμεναι οικοδομαί πρέπει να είναι τουλάχιστον διόροφοι. Του περιορισμού τούτου δύνανται να εξαιρώνται μόνον κτίρια προοριζόμενα δια κέντρα αναψυχής. Επίσης δια του Π.Δ. 12/17 Οκτ. 1932 απηγορεύθη η ανέγερσις μονορόφων κατοικιών επί της λεωφ. Αλεξάνδρας, επιτρεπομένης πάντως της εις το βάθος ανεγέρσεως μονορόφων κατοικιών, εφ’ όσον προηγουμένως έχει ανεγερθή η κυρία επί της προσόψεως τουλάχιστον διόροφος κατοικία. Σελ. 472 23.Ε.α.1 Σχέδιο Πόλεως Αθηνών Πειραιώς Άρθρ.7.-Απαγορεύεται εις τους ιδιοκτήτας των ήδη οικοδομηθεισών οικιών επί των τριών μεγάλων οδών να κάμουν εις αυτάς εναντίον της παρούσης αποφάσεως θεμελιώδεις επισκευάς .  εις πάσαν εκ νέου οικοδομήν και θεμελιώδη επισκευήν των οικιών τούτων οφείλουν οι ιδιοκτήται να συμμορφωθούν κατά γράμμα με αυτήν. 